સ્વૈચ્છિક સંસ્થા ‘પર્યાવરણ મિત્ર' તરફથી એડવોકેટ એન.એમ. કાપડિયાએ આ જાહેરહિતની અરજી કરી છે. જેમાં એ મતલબના મુદ્દા ઉપસ્થિત કરવામાં આવ્યા છે કે,‘રાજ્યમાં અમદાવાદ શહેર સહિતના મોટાભાગનેા શહેરોમાં હવાના પ્રદૂષણની પરિસ્થિતિ અત્યંત કપરી થતાં સાડા છ કરોડ ગુજરાતીઓ માટે બિનસ્વાસ્થ્યપ્રદ વાતાવરણનું નિર્માણ થયું છે. વાપી, અંકલેશ્વર અને વટવા જેવા ઔદ્યોગિક કોરિડોર્સ ઉપરાંત અમદાવાદ, સુરત, વડોદરા અને રાજકોટ જેવા શહેરોના રહેણાક અને વ્યવસાયિક વિસ્તારોમાં પણ પ્રદૂષણનું સ્તર સતત વધી રહ્યાનું ખુદ GPCBના વાર્ષિક અહેવાલમાં પણ સામે આવ્યું છે. આ રિટમાં વાહનો દ્વારા છોડવામાં આવતાં ધૂમાડા અને તેના લીધે થતાં પ્રદૂષણનો મુદ્દો જ મુખ્ય છે. આ વાહનો લેડ, નાઇટ્રોજન ઓક્સાઇડ, પાર્ટિક્યુલેટ મેટલ્સ, સલ્ફર ઓક્સાઇડ, કાર્બન મોનોઓક્સાઇડ વગેરે ઝેરી વાયુ છોડી પ્રદૂષણ ફેલાવી પૃથ્વીની સમતુલા ખોરવી રહ્યાં છે.'.